OGASUN ETA FINANTZAKO SAILBURUAK (Gatzagaetxebarria Bastida) (EAJ, 2014-02-21):
Eskerrik asko legebiltzarburu andrea, Maneiro jauna.
Berriro sartu zara eztabaida orokor batetan gure ehun instituzionalaren irizpideak ematen eta deskalifikazio bat egin duzu, sarritan eztabaidatu dut zurekin hori eta ez noa gaian sakontzera. Esan dizut zein den gure iritzia eta gure proiektu programa, aurreproiektua eta egitarau politikoan dagoena eta zuk daukazuna eta sarritan egin dugu eta ez noa horretan sakontzera gehiago.
Zu hori kritikatuz gero gai zehatzetan sartzen zara gure instituzioen arteko finantza harremanen arabera.
Nik aipatu dizut gure ehun instituzionalak zelan funtzionatzen duen, Jaurlaritzak berak ez dauka ahalmen arautzailerik ekimen honetan. Hau da, Herri Dirubideen Kontseiluan erabaki bat gehiengo batez, gehiengo oso batez hartu behar, gehiengo oso batez hartzeko hori, instituzio ezberdinen artean akordio bat egon behar da. Bat.
Bi, Legebiltzarrak berak ere, eta zuk talde parlamentari moduan ere ez daukazu ahalmen arautzailerik horretarako, horrela daukagulako ipinita, eta gero erabaki hori forma hartzen duenean Ganbarara etortzeko lege moduan, prozedura berezi baten bidez tramitatzen da.
Lehenengo eta behin hori, bigarrena, balorazio politiko bat. Instituzioen arteko akordio bat egon ahal da, baina instituzioen arteko akordio horrek gehiengo politiko bat ez edukitzea Ganbara honetan.
Hori ere esan, erabaki ziurtagarri bat izango onartzea Ganbarak ikusten badugu ez daukagula gehiengo bat hori onartzeko eta hori ere ba kontutan eduki behar dugu.
Gero aipatu duzu, zelan uste dugu guk Jaurlaritza moduan jokatu behar dugula. Ba lau instituzioak lanean hasi gara aztertzen aurreko bost urteetan Ekarpenen Legearen ondorioak eta eraginak zelakoak izan diren.
Aztertzen ari gara, eduki dugu herri dirubideen finantzaren azpian lan taldeak eduki dugu batzarra horretan eta aztertzen ari dira lau instituzioak, baina nik gauza bat bai nahi dizut esan. Irizpide moduan, zer da etorkizunerantz begira bermatu behar duguna? Ba nik uste dut lau irizpide nagusi, lau (...).
Bat, arrisku partekotasuna mantendu behar dela. Arrisku partekotasun hori, barnean funtzionatzen dutena, Estatuari begira daukagu alde bakarreko arriskua, alde bakarreko arrisku hori kanporantz begirantz moduan Estatuarekin jokatzen du baina barruan lehenengoko irizpidea, arrisku partekatuaren irizpidea.
Bigarrena, finantza neutraltasuna. Finantza neutraltasuna uste dugu bideratu behar digula guri lurralde historiko eta baita Jaurlaritza eta Legebiltzarra bera lortu behar dutela finantza egonkortasun eta egoki bat sistemaren barruan.
Hirugarren irizpidea, konpetentziaren irizpidea. Konpetentziak urteetan zehar aldatu egin dira. Egin dira esku aldaketa garrantzitsu batzuk azkeneko urteetan, Ekarpenen Legearen ostean egin direnak eta horiek sistemaren ereduaren barruan ipini behar ditugu.
Orain, ereduaren alboan daude ekarpen berezi moduan, baina ez ekarpen orokorrean sartuta, hori ere kontutan eduki behar dugu. Egon direla esku aldaketa garrantzitsu batzuk kanpotik, hau da, Estatutik Erkidego Autonomora. Erkidego Autonomo barruan non geratu dira eskumen horiek? Ba Jaurlaritza eta Lebebiltzarraren menpe.
Eta laugarrena irizpidea, adierazlea izango litzateke nahikotasuna. Nahikotasun finantzieroa eduki behar dituztela, bakoitzak konpetentziaren iritziaren ondorioz etorri behar dena da nahikotasuna.
Beno, nik ikusten dut irizpide horiek, lau irizpide horien ildoan lan egiten ari garela eta horrela gaude lau instituzioak herri dirubideen batzordearen lantaldean.
Horiekin lortu behar dugula akordio bat lauren artean, gehiengo osoa behar da finantzen herri dirubide horretan eta gero gehiengo bat Ganbaran.
Orduan, irizpide horiekin gabiltza lanean eta Jaurlaritzaren iritziz horiek lortu behar ditugu eta horiek lortzea lan sakon bat eskatzen digu eta horretan gabiltza lanean. Eta bide horretatik jarraituko dugu.
Eskerrik asko legebiltzarburu andrea.